
การดำเนินการตามนโยบายการบริหารทรัพยากรบุคคล
ประจำปีงบประมาณ พ.ศ. 2566
(1 ตุลาคม 2565 – 31 มีนาคม 2566)

องค์การบริหารส่วนตำบลทุ่งรัง
อำเภอกาญจนดิษฐ์  จังหวัดสุราษฎร์ธานี
การดำเนินการตามนโยบายการบริหารทรัพยากรบุคคล ประจำปีงบประมาณ พ.ศ. 2566
(วันที่ 1 ตุลาคม 2565 – 31 มีนาคม 2566)
ขององค์การบริหารส่วนตำบลทุ่งรัง อำเภอกาญจนดิษฐ์ จังหวัดสุราษฎร์ธานี
********************************
องค์การบริหารส่วนตำบลทุ่งรัง ได้ดำเนินการตามนโยบายการบริหารทรัพยากรบุคคล ซึ่งเป็นไปตามกฎ ระเบียบ และข้อบังคับที่เกี่ยวข้อง ได้แก่ การสรรหา การพัฒนา การธำรง รักษา และสร้างแรงจูงใจ และด้านคุณธรรม จริยธรรม และวินัยข้าราชการ โดยมีรายละเอียดดังนี้  


1. นโยบายด้านการสรรหา 
          เป้าประสงค์ วางแผนกำลังคน สรรหาคนตามคุณลักษณะมาตรฐานกำหนดตำแหน่ง และเลือกสรรบุคคลที่เป็นคนดีคนเก่งเพื่อปฏิบัติงานตามภารกิจของหน่วยงาน สนับสนุนและส่งเสริมให้มีโครงสร้าง ระบบงาน การจัดกรอบอัตรากำลัง และการบริหารอัตรากำลังให้เหมาะสมกับภารกิจขององค์กรและเพียงพอ มีความคล่องตัวต่อการขับเคลื่อนการดำเนินงานของทุกหน่วยงานในองค์กร รวมทั้งมีระบบการประเมินผลที่มีประสิทธิภาพเชื่อมโยงกับผลตอบแทนและมีการกำหนดสมรรถนะและลักษณะที่พึงประสงค์ของพนักงานที่องค์กรคาดหวัง


 กลยุทธ์ 
             1. ทบทวนและปรับปรุงโครงสร้างองค์กร ระบบงานและกรอบอัตรากำลัง ให้สอดคล้องกับวิสัยทัศน์ พันธกิจ และแผนการปรับบทบาทและภารกิจขององค์การบริหารส่วนตำบลทุ่งรัง 
             2. จัดทำและดำเนินการตามแผนสรรหาพนักงานส่วนตำบล และพนักงานจ้างให้ทันต่อการเปลี่ยนแปลง หรือทดแทนอัตรากำลังที่ลาออก หรือโอน (ย้าย) โดยมุ่งเน้นให้มีอัตรากำลังว่างไม่เกินร้อยละ 10 ของอัตรากำลังทั้งหมด 

   3. การรับสมัครคัดเลือกบุคคลเพื่อบรรจุและแต่งตั้งเข้ารับราชการ หรือประกาศรับโอน (ย้าย) พนักงานส่วนตำบล มาดำรงตำแหน่งที่ว่าง 

   4. การแต่งตั้งคณะกรรมการในการสรรหาและเลือกสรร เพื่อให้การดำเนินงานสรรหาและเลือกสรรผู้ที่มีความรู้ ความสามารถ และเป็นคนดี สอดคล้องตามภารกิจของหน่วยงาน 

   5. การคัดเลือกบุคคลเพื่อเลื่อนระดับตำแหน่งที่สูงขึ้น โดยเป็นธรรม เสมอภาค และยุติธรรม เพื่อให้ได้บุคคลที่มีความรู้ความสามารถ เหมาะสมกับตำแหน่ง 

ผลการดำเนินการ

   1. ปรับปรุงข้อมูลโครงสร้างส่วนราชการตามแผนอัตรากำลัง 3 ปี (รอบปีงบประมาณ พ.ศ. 2564 – 2566) ในระบบศูนย์บริการข้อมูลบุคลากรท้องถิ่นแห่งชาติ (LHR) ให้เป็นปัจจุบันและทันสมัย 

   2. ดำเนินการประกาศรับโอน (ย้าย) พนักงานส่วนตำบลมาดำรงตำแหน่งที่ว่าง จำนวน 2 อัตรา คือ ตำแหน่งนักวิชาการตรวจสอบภายในปฏิบัติการ/ชำนาญการ และตำแหน่งเจ้าพนักงานพัสดุปฏิบัติงาน/ชำนาญงาน

   3. ดำเนินการต่อสัญญาจ้างพนักงานจ้างทั่วไปให้เป็นไปตามหลักเกณฑ์และระยะเวลาที่กำหนด จำนวน 5 ราย ดังนี้ 

       3.1 ตำแหน่งพนักงานขับรถยนต์ จำนวน 1 อัตรา และตำแหน่งคนงาน จำนวน 2 อัตรา สังกัดสำนักปลัดองค์การบริหารส่วนตำบล

       3.2 ตำแหน่งคนงาน จำนวน 2 อัตรา สังกัดกองช่าง

2. นโยบายด้านการพัฒนา

เป้าประสงค์ ดำเนินการวางแผนพัฒนาบุคคล เพื่อพัฒนาความรู้ ทักษะ และสมรรถนะ แต่ละตำแหน่ง ส่งเสริมให้มีการพัฒนาอย่างเป็นระบบ ทั่วถึง และต่อเนื่อง โดยการเพิ่มพูน ความรู้ ความสามารถ ศักยภาพ และทักษะการทำงานที่เหมาะสม สอดคล้องกับสถานการณ์ วิสัยทัศน์ และยุทธศาสตร์ขององค์กร เพื่อให้การขับเคลื่อนการดำเนินงานตามพันธกิจขององค์กรเป็นไปอย่างมีประสิทธิภาพ และประสบผลสำเร็จตามเป้าหมาย 

กลยุทธ์

   1. จัดทำแผนพัฒนาบุคลากรให้สอดคล้องกับบทบาทและภารกิจขององค์การบริหารส่วนตำบลทุ่งรัง

   2. จัดทำแผนพัฒนาบุคลากรตามตำแหน่งงานและสายอาชีพตามสมรรถนะ แผนการสืบทอดตำแหน่งและการบริหารจัดการคนดีและคนเก่งขององค์กร

   3. การประเมินผลการปฏิบัติงานของพนักงานส่วนตำบลตามมาตรฐานกำหนดตำแหน่ง ความรู้ ทักษะ และสมรรถนะ 

   4. การประเมินความพึงพอใจของบุคลากร ที่มีผลต่อการพัฒนาบุคลากรทุกส่วนราชการ

   5. พัฒนางานด้านการจัดการความรู้ องค์ความรู้ เพื่อสร้างวัฒนธรรมการเรียนรู้ การถ่ายทอดความรู้ การแลกเปลี่ยนความรู้และประสบการณ์ในการทำงานอย่างต่อเนื่อง

ผลการดำเนินการ
 
   1. จัดทำแผนพัฒนาบุคลากร ประจำปีงบประมาณ พ.ศ. 2566

   2. จัดส่งบุคลากรเข้ารับการฝึกอบรมตามสายงาน 

   3. จัดทำโครงการฝึกอบรมสัมมนาเพื่อพัฒนาศักยภาพบุคลากรขององค์การบริหารส่วนตำบลทุ่งรัง งบประมาณทั้งสิ้น 80,000 บาท 

   4. จัดทำแบบสำรวจความต้องการในการฝึกอบรมของบุคลากรองค์การบริหารส่วนตำบลทุ่งรัง ประจำปีงบประมาณ พ.ศ. 2566

3. นโยบายด้านการธำรง รักษา และสร้างแรงจูงใจ

เป้าประสงค์ วางแผนกลยุทธ์ด้านการบริหารทรัพยากรบุคคล เพื่อการพัฒนาคุณภาพชีวิตที่ดีในการทำงาน เสริมสร้างความมั่นคง ขวัญและกำลังใจ คุณภาพชีวิตที่ดี ความผาสุกและพึงพอใจให้ผู้ปฏิบัติงาน เพื่อรักษาคนดี คนเก่งไว้กับองค์กร โดยการส่งเสริมความก้าวหน้าของผู้ปฏิบัติงานที่มีผลงานและสมรรถนะ   ในทุกโอกาส สร้างช่องทางการสื่อสาร ให้สิ่งจูงใจ ผลประโยชน์ตอบแทนพิเศษ จัดสวัสดิการความปลอดภัย   อาชีวปลอดภัย และสิ่งแวดล้อมในการทำงาน ตามความจำเป็นและเหมาะสมเป็นไปตามที่กฎหมายกำหนด และสนับสนุนการดำเนินกิจกรรมเพื่อสร้างความสัมพันธ์อันดี ระหว่างผู้บริหารและพนักงานทุกระดับ

กลยุทธ์

   1. ประชาสัมพันธ์และเผยแพร่เส้นทางความก้าวหน้าในสายงานตำแหน่งให้บุคลากรทราบ

   2. บันทึก แก้ไข ปรับปรุงข้อมูลบุคลากร ให้ถูกต้อง ครบถ้วน และเป็นปัจจุบัน 

   3. ยกย่องชมเชยผู้มีคุณธรรมจริยธรรม และให้บริการประชาชนดีเด่น

   4. จัดให้มีการพัฒนาคุณภาพชีวิตที่ดีแก่บุคลากร ในด้านสภาพแวดล้อมการทำงาน ด้านความปลอดภัยในการทำงาน และด้านการมีส่วนร่วมในการทำงาน
   5. จัดให้มีการประเมินผลการปฏิบัติงานและพิจารณาความดีความชอบ อย่างเป็นธรรม เสมอภาค และสามารถตรวจสอบได้

ผลการดำเนินการ

   1. จัดทำเอกสารประชาสัมพันธ์และเผยแพร่เส้นทางความก้าวหน้าในสายงานตำแหน่งให้บุคลากรในสังกัดทราบ ตามช่องทางการสื่อสารด้านการบริหารทรัพยากรบุคคล

   2. ดำเนินการบันทึก แก้ไข ปรับปรุงข้อมูลบุคลากรในระบบศูนย์ข้อมูลบุคลากรท้องถิ่นแห่งชาติ ให้ถูกต้อง ครบถ้วน และเป็นปัจจุบัน
 
   
   3. ดำเนินการจัดทำโครงการโครงการเชิดชูเกียรติพนักงานส่วนตำบลและพนักงานจ้างขององค์การบริหารส่วนตำบลทุ่งรัง ผู้มีคุณธรรมจริยธรรมในการปฏิบัติราชการและให้บริการประชาชนดีเด่น ประจำปี  2566  

   4. ดำเนินการปรับปรุงสภาพความปลอดภัย และสภาพแวดล้อมในการทำงานให้ดีอยู่เสมอ โดยจัดทำโครงการสถานที่ทำงานน่าอยู่ น่าทำงาน ประจำปีงบประมาณ พ.ศ. 2566 กิจกรรม 5 ส. และจัดให้มีอุปกรณ์พื้นฐานด้านความปลอดภัย เช่น ถังดับเพลิง ชุดปฐมพยาบาลเบื้องต้น ยารักษาโรค เป็นต้น 

   5. ดำเนินการประกาศหลักเกณฑ์และวิธีการประเมินผลการปฏิบัติงานของพนักงานส่วนตำบลประจำปีงบประมาณ พ.ศ. 2566
5. นโยบายด้านคุณธรรม จริยธรรม และวินัยข้าราชการ

เป้าประสงค์ ส่งเสริมให้มีการจัดกิจกรรมด้านคุณธรรมจริยธรรมให้กับบุคลากรในหน่วยงานอย่างสม่ำเสมอ เพื่อพัฒนาบุคลากรให้เกิดจิตสำนึกในการควบคุมวินัยในตนเอง ประพฤติตนตามกฎ ระเบียบ และข้อบังคับของข้าราชการที่ดี 

กลยุทธ์

   1. แจ้งให้บุคลากรในสังกัดทราบถึงประมวลจริยธรรมข้าราชการ และข้อบังคับองค์การบริหารส่วนตำบล ว่าด้วยจรรยาบรรณข้าราชการส่วนท้องถิ่น 

   2. ให้ผู้บังคับบัญชามอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติ รวมถึงการควบคุม กำกับ ติดตาม และดูแลผู้ใต้บังคับบัญชาให้ปฏิบัติงานตามหลักเกณฑ์ แนวทาง ระเบียบ และกฎหมายที่เกี่ยวข้อง 

   3. ส่งเสริมให้บุคลากรปฏิบัติงานตามแผนการเสริมสร้างวินัย คุณธรรม จริยธรรม และป้องกันการทุจริต

   4. ประชาชนได้รับบริการอย่างรวดเร็วและเกิดความประทับใจ ไม่เกิดข้อร้องเรียนด้านการปฏิบัติงาน


ผลการดำเนินการ

   1. จัดทำคำสั่งมอบหมายงาน การปฏิบัติราชการให้กับพนักงานส่วนตำบลและพนักงานจ้างตรงตามมาตรฐานกำหนดตำแหน่ง สายงาน

   2. จัดทำคำสั่งแบ่งงานและมอบหมายหน้าที่ความรับผิดชอบให้กับพนักงานส่วนตำบลและพนักงานจ้างตรงตามมาตรฐานกำหนดตำแหน่ง สายงาน ของแต่ละกอง


   3. จัดทำแผนเสริมสร้างวินัยคุณธรรม จริยธรรม และป้องกันการทุจริต 

